# Referat taktisk samhandlingsgruppe 30.06.20

Tilstades: Tone Holvik, Margun Thue, Jan Helge Dale; Thomas Vingen Vedeld, Leiv Erik Husabø, Elin Sørbotten, Frode Myklebust, Anne Stubdal, Terje Olav Øen, Torgeir Finjord, Øystein Furnes, Rune Tilseth

Møteleiar: Trine Vingsnes

Referent: Vidar Vie

1. Referat/aksjonspunkt og sakliste

*Ingen merknader til aksjonspunkt*

|  |  |  |  |
| --- | --- | --- | --- |
| Nr | Aksjonspunkt | Ansvarleg | Når |
| 1 | Gje tilbakemelding til gruppa om det er planar om å endre testkriteria før pasientar utan symptom skal inn til sjukehus. Kva utstyr er nødvendig? | Helleseth/Øen | 23.06 |

1. Status HF og kommunane
	1. Covid-19 situasjonen på NSH: status

*Vingsnes informerte om lokalt utbrot på NSH, og gjekk gjennom informasjon som var sendt ut til gruppa i forkant av møtet.*

* *Ein svensk vikarlege og ein norsk sjukepleiar er konstatert smitta ved NSH. (I løpet av møtet kom det melding om ytterlegare ein smitta)*
* *Helse Førde arbeider med smittesporing*
* *Medisinsk sengepost er førebels stengt for inntak av pasientar – tidlegast opning onsdag.*
* *Poliklinikk, dialyse, God start og legevakta er ikkje råka av dette. Kan også gjere trombolysebehandling og stabilisere før vidare transport til Førde.*
* *Etablert kohort på sengeposten med dei fem pasientane som er der. Blir ikkje sendt ut før situasjonen er avklara. Eventuelt kan dei reise til heimekarantene.*
* *Sende ein pasient til sjukeheim på Nordfjordeid før situasjonen vart kjent. No blir det undersøkt om utsendte pasientar har vore i kontakt med den sist smitta. Helse Førde opnar for reinnlegging frå kommunane om behov.*
* *Kan vere at nokon av dei som er i karantene har utvikla symptom. Svar kjem i løpet av kvelden.*
* *Brukar ikkje elektronisk smittesporingsverktøy.*

*Andre kommentarar i møtet:*

* *Er ein uoversiktleg situasjon i Nordfjord p.t. – behov for ytterlegare informasjon i kveld*
* *Ved ein feil har informasjonen ikkje gått til kommuneoverlegen i Kinn, men til lege i Måløy. Dette blir retta opp og informasjon ettersendt.*
* *Helse Førde legg opp til liberal testing – men ikkje massetesting*
* *Helse Førde har ikkje hatt klare nok rutinar ved smitteutbrot på sjukehus. Kom til syne då beredskapsnivået vart senka før ferien. Arbeider med rutine no.*
* *Nytt møte klokka 18.30 for å orientere om status.*
	1. Læringspunkt

*Vingsnes orienterte kort om førebelse læringspunkt:*

* *Har gradvis stramma inn situasjonen på sengeposten i dagane som har gått sidan første smitteutbrot vart kjent*
* *Fanga ikkje opp forskriftsendring måndag ettermiddag. Kan også vere knytt til endra beredskapsnivå*
1. Informasjon og problemstillingar frå kommunane:

*Husabø spurte om Helse Førde har plan for gjentaking av testar.*

*Vingsnes: Smittevernoverlegen i Bergen tilrår gjentatt testing ved negative svar. Eksempelvis; Person i karantene med luftvegssymptom og negativ test forblir i karantene for seinare test.*

*Finjord: FHI tilrår retesting ved positive testar viss sjansen for falsk positiv test er til stades; til dømes person frå lågprevalent område.*

1. Problemstillingar frå Helse Førde:
	1. Forslag til rutine for handtering av lokale utbrot til gjennomsyn

*Helse Førde arbeider med rutine og ønskjer tilbakemelding frå taktisk samhandlingsgruppe når utkast føreligg. HFD har ikkje noko å vise fram enno. Vil gjerne ha innspel i eit møte i slutten av veka.*

1. Test av pasientar utan symptom som skal inn til sjukehus – krav til test og smitteregime

*Helse Førde kjem tilbake med meir presis informasjon på fredag.*

1. Om testing av utanlandske arbeidarar før start, info og diskusjon. Behov for info ut?

*Vingsnes orienterte om påtrykk for å teste utanlandske arbeidarar utanom helsevesenet. Dei mikrobiologiske laboratoria på Vestlandet har diskutert dette. Helse Vest har vore klare på at føretaka bør tilby dette, men nedst på prioriteringsstigen i ein situasjon med smitteutbrot. Det er også private laboratorium som har kapasitet.*

*Enn så lenge analyserer Helse Førde desse prøvene. Helse Førde fakturerer verksemdene med om lag same sum som private tek.*

*Kommuneoverlegane har diskutert tematikken, og er gjennomgåande samde om at kommunane ikkje har kapasitet til å ta denne testinga. Nokre kommunar har ei anna tilnærming.*

***Konklusjon:***

*Kommunane er i hovudsak ikkje der at dei kan stille kapasitet for testing i denne situasjonen. Helse Førde tilbyr seg å analysere dei testane som kjem, men med lågare prioritet enn andre tilfelle.*

1. Eventuelt

*Neste møter:*

*Tysdag 30.06 klokka 18.30*

*Fredag 03.07 klokka 12.00*